  Анжелика Тихонова корреспондент 30-тӥ гудырикошконэ Сьӧлта черкогуртын Сибыр трактлы сӥзем «Сибирский тракт в миниатюре» паркез усьтозы. Отын Сьӧлта, Сюмси, Эгра, Дэбес ёросъёс пыр ортчись Сибыр трактын интыяськем истори юртъёслэн макетъёссы возьматэмын луозы. Со сярысь Сьӧлта ёрос лыдӟетъюртлэн «ВКонтакте» мерлыко вотэсысь бамаз ивортӥзы. Пулэсь 1:25 быдӟалаем укмыс макетъёсты Сьӧлтаысь, Эграысь, Дэбесысь но Узей-Тукляысь Кибашлыослэн юртъёсысьтызы усточиос лэсьтӥзы. Табере ёросын улӥсьёс но куноос пӧртэм экскурсиосы «Культурные пятницы» интерактивной площадкаосы, видеоэкскурсиосы пыриськыны быгатозы. Паркез сӥё-дано усьто ужрад 16 час 30 минутэ кутскоз. Отчы вань мылкыд карисьёсты возьмало Тодэ вайытом, паркез Азьмуртлэн грантъёсъя фондэзлэн юрттэмезлы луыса улонэ пыӵатыны быгатӥзы.  Тегъёс: Мерлык Удмуртия история Сьӧлта киуж  